Document ID: 31993R1713

KOMISSION ASETUS (ETY) N:o 1713/93,
annettu 30 päivänä kesäkuuta 1993,
erityisistä yksityiskohtaisista säännöistä maatalouden muuntokurssin soveltamiseksi sokerialalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (), sellaisena kuin se on viimeksi muutettuna asetuksella (ETY) N:o 1548/93 (), ja erityisesti sen 6 artiklan 3 kohdan, 8 artiklan 5 kohdan, 28 artiklan 8 kohdan ja 28 a artiklan 5 kohdan,
ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91 () ja erityisesti sen 19 artiklan,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (), sellaisena kuin se on muutettuna komission asetuksella (ETY) N:o 3714/92 (), ja erityisesti sen 10 artiklan ja 25 artiklan 3 kohdan,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92 (), sellaisena kuin se on muutettuna asetuksella (ETY) N:o 3714/92, ja erityisesti sen 3 artiklan 4 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 () ja erityisesti sen 3 artiklan 3 kohdan, 6 artiklan 2 kohdan ja 12 artiklan,
sekä katsoo, että
maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetussa komission asetuksessa (ETY) N:o 1068/93 () annetaan erityisesti "aiheuttavan tosiseikan" käsitettä koskevia säännöksiä; asetuksessa (ETY) N:o 3813/92 säädetään, että jos siinä määriteltyä aiheuttavaa tosiseikkaa on täsmennettävä tai jos sitä ei voida ottaa huomioon markkinajärjestelystä johtuvista erityisistä syistä, on vahvistettava erityinen aiheuttava tosiseikka erityiset perusteet huomioon ottaen,
tietyistä yksityiskohtaisista säännöistä vaihtokurssien soveltamiseksi sokeri- ja isoglukoosialalla 20 päivänä joulukuuta 1978 annetussa komission asetuksessa (ETY) N:o 3016/78 (), sellaisena kuin se on viimeksi muutettuna asetuksella (ETY) N:o 3823/92 (), vahvistetaan kaikki sokerialan yhteisen markkinajärjestelyn yhteydessä vahvistettuihin määriin sovellettavien edustavien kurssien osalta huomioon otettavat aiheuttavat tosiseikat; lähes kaikki näistä aiheuttavista tosiseikoista ovat sekä asetuksen (ETY) N:o 3813/92 6 artiklan 2 kohdassa vahvistettuja perusteita että tämän markkinajärjestelyn erityispiirteitä vastaavia; tämän vuoksi ne olisi valtaosin säilytettävä ja olisi poikettava siitä, mitä asetuksen (ETY) N:o 1068/93 vastaavissa artikloissa säädetään; tässä yhteydessä olisi aiheuttavaa tosiseikkaa koskevat, komission asetuksissa (ETY) N:o 1487/92 (), (ETY) N:o 1488/92 () ja (ETY) N:o 2177/92 (), sellaisena kuin se on muutettuna asetuksella (ETY) N:o 821/93 (), sekä (ETY) N:o 3491/92 () jo annetut säännökset otettava mukaan; denaturointipalkkioiden ja tuotantotukien osalta on suotavaa tarkistaa tässä yhteydessä aiheuttavat tosiseikat ja vahvistaa tukia koskeva kiinteäksi, jotta otettaisiin huomioon asiaan liittyvät moninaiset sokerin hyödyntämistavat,
tulevaisuudessa maatalouden muuntokurssien vaihtelu tulee olemaan entistä suurempaa jo pelkästään uusien maatalouden rahoitukseen liittyvien sääntöjen vuoksi; näin ollen olisi sokerialan itserahoitusjärjestelmä huomioon ottaen erityisesti sokerijuurikkaan tuottajien suojelemiseksi vahvistettava tästä alkaen koko yhteisölle yhtenäinen aiheuttava tosiseikka juurikkaan vähimmäishintojen osalta; tässä tarkoituksessa ja ottaen huomioon yhtäältä sen, että nämä hinnat ja sokerin hinnat ovat asetuksen (ETY) N:o 1785/81 28 ja 29 artiklassa säädetyn sokerialan itserahoitusjärjestelmän mukaisesti läheisesti sidoksissa toisiinsa, sekä toisaalta sen, että kaikki nämä hinnat koskevat koko markkinointivuoden aikana toteutettavia liiketoimia, olisi myös yhtenäisyyden vuoksi erityisestä maatalouden muuntokurssista käytettävä asetuksen (ETY) N:o 3813/92 3 artiklan 3 kohdan nojalla määritelmää, joka on lähellä kyseistä taloudellista todellisuutta ja vastaavanlainen kuin ennen sokerinvalmistajilta perityistä tuotantomaksuista käytetty määritelmä; varastointikustannusten korvauksen määrään sovelletaan samantapaisia erityispiirteitä,
asetukseen (ETY) N:o 3016/78 tehtyjen useiden muutosten ja alaa koskevan sääntelyn kehittymisen perusteella olisi myös kaikki kyseisen asetuksen säännökset koottava yhteen ja annettava uusi, sen korvaava asetus; on aiheellista säätää, että tämä uusi asetus tulee voimaan markkinointivuoden 1993/1994 alussa yhdessä siihen liittyvien erityisten siirtymätoimenpiteiden kanssa, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1785/81 5 artiklassa tarkoitetut juurikkaan vähimmäishinnat sekä mainitun asetuksen 28 ja 28 a artiklassa tarkoitetut tuotantomaksut ja lisämaksu muunnetaan kansallisiksi valuutoiksi käyttäen erityistä maatalouden muuntokurssia, joka on yhtä suuri kuin kyseisenä markkinointivuonna sovellettujen maatalouden muuntokurssien keskiarvo ajan mittaan suhteellisesti laskettuna.
2. Asetuksen (ETY) N:o 1785/81 8 artiklassa tarkoitettu varastointikustannusten korvauksen määrä muunnetaan kansallisiksi valuutoiksi käyttämällä erityistä maatalouden muuntokurssia, joka on yhtä suuri kuin varastointikuukautena sovellettujen maatalouden muuntokurssien keskiarvo ajan mittaan suhteellisesti laskettuna.
3. Edellä 1 kohdassa tarkoitetun erityisen maatalouden muuntokurssin komissio vahvistaa kyseisen markkinointivuoden päättymistä seuraavan kuukauden kuluessa. Edellä 2 kohdassa tarkoitetun maatalouden muuntokurssin komissio vahvistaa joka kuukausi edellisen kuukauden osalta.
2 artikla
Poiketen tapauksen mukaan siitä, mitä asetuksen (ETY) N:o 1068/93 9, 10, 11 ja 12 artiklassa säädetään, sokerialan yhteisen markkinajärjestelyn mukaisesti aiheuttavat tosiseikat muuntokurssien soveltamisen osalta ovat ne, jotka on vahvistettu liitteessä esitetyllä tavalla, sanotun kuitenkaan rajoittamatta mainitun asetuksen 13-17 artiklassa annettujen ennakolta vahvistamisen mahdollisuuksia ja edellytyksiä koskevien säännösten soveltamista.
3 artikla
1. Kumotaan asetus (ETY) N:o 3016/78. Sitä sovelletaan kuitenkin edelleen toimiin ja menettelyihin, jotka ovat vielä meneillä.
2. Poistetaan asetuksen (ETY) N:o 1487/92 6 artikla, asetuksen (ETY) N:o 1488/92 7 artikla, asetuksen (ETY) N:o 2177/92 8 artikla ja asetuksen (ETY) N:o 3491/92 6 artikla.
4 artikla
Tämä asetus tulee voimaan 1 päivänä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.

Labels: 2
17
4
6
15